प्रशासनिक सेवाओं सहित विभिन्न विभागों में रिक्त पदों पर नई भर्तियों के लिए उप्र लोक सेवा आयोग यानि यूपीपीएससी से शुरू हुई परीक्षाओं की श्रृंखला ने राज्य सरकार के इरादों को भी साफ कर दिया है। परीक्षा नियामक प्राधिकारी कार्यालय इलाहाबाद की ओर से शिक्षक भर्ती की प्रक्रिया के अलावा जहां अन्य परीक्षा संस्थाएं सुस्ती के आलम में हैं वहीं यूपीपीएससी को लगातार मिल रहे अधियाचन और ऑनलाइन आवेदन की शुरुआत अलग-अलग सेवा क्षेत्रों के लिए प्रतियोगी परीक्षाओं की तैयारी करने वाले युवाओं को सुकून पहुंचाने वाला कदम भी है।